Skontrolujte všetky procesy na pozadí vo vašom zariadení (PC, notebook, tablet, mobil). Meranie rýchlosti vždy vykonávajte na počítači, ktorý je k routeru pripojený káblom. Správne pripojenie počítača s routerom je znázornené nižšie:
Rýchlosť internetu môžu ovplyvňovať aj vírusy, malware, prípadne samotný antivírusový program (pri analýze toku dát). Ak máte zakúpenú televíziu sledovanieTV, internetovú rýchlosť merajte pri vypnutých set-top boxoch aj Smart televíziach. Ako prvé odmerajte rýchlosť pripojenia na niektorom speedmetri. Odporúčame napr. www.speedtest.net. Meranie realizujte výhradne na počítači, ktorý je pripojený „káblom“, nie cez „WiFi“. Počas merania používajte len jeden počítač, ostatné zariadenia prosím vypnite alebo odpojte od WiFi. Obmedzte sťahovanie, vedomé alebo nevedomé (na pozadí, napr. sťahovanie aktualizácii OS Windows). Overte, či na váš router nie sú pripojení cez WiFi rodinní príslušníci alebo susedia. Meranie skúste realizovať aj na inom počítači alebo notebooku, aby sa vylúčila prípadná chyba vo vašom počítači. Samozrejme, len v prípade, ak máte takú možnosť. Pokiaľ sú namerané hodnoty nízke, kontaktujte linku technickej podpory 0911 420 520.
Slabý signál a pomalá rýchlosť sú najčastejšie spôsobené umiestnením vášho routera. Dbajte, prosím, na správne umiestnenie zaradenia, aby váš signál nerušili okolité WiFi siete alebo zariadenia v domácnosti.